
Det kan koste menneskeliv, når læger i Vest ikke vil følge Dansk 
Indeks, lyder kritikken. Foto: Kim Kristensen 

Af Ole Skydt, ols@herningfolkeblad.dk 

Det er et held, at det ikke har kostet menneskeliv, at sygehuse 
i Herning og Holstebro ikke følger reglerne, mener 
narkoselæge på Regionshospitalet Herning 

Tidligere narkoselæge på Regionshospitalet Herning, Bo Iversen, der 
nu er akutlæge i lægebilerne i Aarhus og Lemvig, retter skarp kritik 
af kvaliteten i den præhospitale indsats i den vestlige del af Region 
Midtjylland. 

I et læserbrev går Bo Iversen kraftigt i rette med overlægerne på 
narkoseafdelingen på Regionshospitalet Herning og Hospitalsenheden 
Vest. 

Bo Iversen henviser blandt andet til, at overlægerne har slået på, at 
de nu spilder deres tid på landevejene i stedet for at yde behandling 
på sygehusene, og at akutbilerne med ambulancebehandler og 
narkosesygeplejersker kan klare de fleste opgaver. 

Kunne have haft fatale konsekvenser 

- Det skal ikke stå uimodsagt. Narkosesygeplejersker kan ikke 
erstatte narkoselæger, skriver Bo Iversen. 

- Jeg har alt for mange gange som første handling, efter at patienten 
er ankommet på sygehuset, måttet foretage akutte indgreb, som - 
hvis man følger internationale retningslinjer for præhospital 
behandling af kritisk syge patienter - burde have været foretaget 
inden ankomsten til sygehuset. I flere situationer kunne den 
manglende indgriben have haft fatale konsekvenser for patienterne, 
siger Bo Iversen. 

Vil ikke følge reglerne 

Region Midtjylland bar besluttet at bruge "Dansk Indeks" som 
redskab til at vurdere, hvorvidt en person har brug for akut 
lægehjælp. Det er en liste med symptomer, der beskriver alvorlighed 
af sygdom og kvæstelser. 

- Men lægerne i Holstebro og Herning har ikke siden ibrugtagningen 
af Dansk Indeks villet følge anvisningerne fra de visiterende 
fagpersoner. Det har været gængs praksis, at man på trods af 
opfordring til at rykke ud, ofte har sendt sygeplejerskebilen af sted 
uden lægelig assistance, siger Bo Iversen. 

Fakta 


Artiklen har O anbefalinger 

